Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 81/14/5506	Martin, 12.6.2014
EEČ : 2-40-190-2014

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 204/2013 Zbierky zákonov a iné trestné činy

Rozhodol: 	prokurátor Okresnej prokuratúry Martin
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na tom skutkovom základe, že
- dňa 02.11.2013 v ranných hodinách prišiel so sekerou v ruke bred bránu rodinného domu XXXXX v obci Rudno, okr. Turč. Teplice, kde si odháčkoval drôtikom zabezpečenú vchodovú bráničku, vnikol na pozemok a začal búchať na vchodové dvere, v dôsledku čoho  XXXXX, XXXXX XXXXX XXXXX, privolala manžela XXXXX, nar. XXXXX bytom XXXXX a keď im obvinený prikázal, aby mu zavolali XXXXX XXXXX, nar. XXXXX bytom XXXXX XXXXX, začal sa tomuto vyhrážať zabitím tak, že ho rozseká sekerou a zatne mu ju do hlavy, keď mu bude chodiť kradnúť naftu, čím u všetkých poškodených  vzbudil dôvodnú obavu o život a zdravie, nakoľko bol v stave svoje vyhrážky uskutočniť,
- dňa 02.11.2013 v ranných hodinách prišiel so sekerou v ruke pred bránu rodinného domu v obci XXXXX XXXXX, okr. Turč. Teplice, kde po zazvonení na bráničku vyšla von XXXXX, XXXXX, bytom XXXXX, ktorej prikázal, aby zavolala XXXXX XXXXX, nar. XXXXX, bytom XXXXX, a keď sa ten dostavil ku vchodovým dverám, obvinený začal na neho vykrikovať, že mu poodtína obe ruky za to, že mu bol kradnúť naftu, čím vzhľadom na svoju agresívnu povahu, vzbudil u XXXXX a XXXXX dôvodnú obavu o život a zdravie, pretože bol v stave  svoje vyhrážky uskutočniť a z toho dôvodu poškodený privolali hliadku polície, 

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Dňa 03.02.2014 a dňa 13.02.2014 podľa § 206 ods. 1 Tr. por. vzniesol  policajný orgán OO PZ Turč. Teplice  obvinenie uzneseniami ČVS ORP-105/TT-MT-2014 a ČVS ORP-274/TT-MT-2014 XXXXX pre prečiny nebezpečného vyhrážania podľa  § 360 ods. 1, 2 písm. a/ Tr. zák. a porušovania domovej slobody podľa § 194 ods. 1, 2 b/ Tr. zák.

	Preskúmaním spisu som zistil, že obvinený pri svojom výsluchu dal súhlas na podmienečné zastavenie trestného stíhania. Z tohto hľadiska boli splnené podmienky pre postup podľa § 216 Tr. por.

	Obvinený sa ku skutku, ktorý sa mu kladie za vinu priznal a uviedol, že svojho konania ľutuje. Skutok vykonal v zlosti. Krádeže nafty a oleja pokračujú však ďalej.

	V spisovom materiále sa nachádzajú výsluchy poškodených, z ktorých je zrejmé, ako sa skutky stali, poškodeným žiadna majetková škoda nevznikla, k trestnému postihu páchateľa sa však pripájajú.

	Trestná sadzba za uvedený trestný čin je 6 mesiacov až 3 roky trestu odňatia slobody.

	Podľa § 216 ods. 1 Tr. por. v konaní o trestnom čine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže so súhlasom obvineného súd a v prípravnom konaní po skončení vyšetrovania prokurátor podmienečne zastaviť trestné stíhanie, ak  obvinený vyhlási, že spáchal skutok, za ktorý je stíhaný,  nahradil škodu, pokiaľ bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a vzhľadom na osobu páchateľa, s prihliadnutím na jeho doterajší život a na okolnosti prípadu, možno dôvodne takéto rozhodnutie považovať za dostačujúce.

Obvinený bol 2-krát priestupkovo riešený a to na úseku dopravy a v registri trestov nemá doposiaľ záznam.

	Vzhľadom na uvedené skutočnosti mám za to, že u obv. XXXXX sú splnené podmienky potrebné pre podmienečné zastavenie trestného stíhania.

	Počas skúšobnej doby bude obvinený musieť viesť riadny život, nedopúšťať sa trestnej, ani inej protispoločenskej činnosti. Ak týmto podmienkam vyhovie, rozhodne sa o jeho osvedčení. Inak sa bude, a to prípadne aj počas skúšobnej doby, v trestnom stíhaní pokračovať.

	Skúšobná doba v trvaní 12 mesiacov bola určená s prihliadnutím na osobu obvineného  a všetky okolnosti prípadu.

	S poukázaním na uvedené som preto rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Dr. Roman Tatarka
prokurátor